PMIndiaData/PMIndiaSum huggingface dataset:
অন্ধ্রপ্রদেশের খরা ও জলসঙ্কট পরিস্থিতি খতিয়ে দেখলেন প্রধানমন্ত্রী

অন্ধ্রপ্রদেশের খরা ও জলসঙ্কট পরিস্থিতি সম্পর্কে এক উচ্চ পর্যায়ের পর্যালোচনা বৈঠকে আজ নেতৃত্ব দিলেন প্রধানমন্ত্রী শ্রী নরেন্দ্র মোদী। অন্ধ্রপ্রদেশের মুখ্যমন্ত্রী শ্রী এন চন্দ্রবাবু নাইডু সহ এই বৈঠকে উপস্থিত ছিলেন কেন্দ্র ও রাজ্যস্তরের পদস্থ আধিকারিকরা। জাতীয় বিপর্যয় ত্রাণ তহবিল (এনডিআরএফ) থেকে অন্ধ্রপ্রদেশকে দেওয়া হয়েছে ৩১৫ কোটি ৯৫ লক্ষ টাকা। এর আগে রাজ্য বিপর্যয় মোকাবিলা তহবিল (এসডিআরএফ) থেকে ২০১৫-১৬ অর্থ বছরে ঐ রাজ্যকে দেওয়া হয়েছিল ৩৩০ কোটি টাকা। এছাড়াও, এই তহবিলের আওতায় ২০১৬-১৭ অর্থ বছরের প্রথম কিস্তিবাবদ অন্ধ্রপ্রদেশকে দেওয়া হয়েছে ১৭৩ কোটি ২৫ লক্ষ টাকা। বাঁধ নিয়ন্ত্রণ ব্যবস্থা, সেচ সম্প্রসারণ কর্মসূচি, বিন্দু বিন্দু জলসিঞ্চন প্রকল্প সহ খরা মোকাবিলায় অন্ধ্রপ্রদেশে যে সমস্ত ব্যবস্থা গড়ে তোলা হয়েছে তার একটি বিবরণ বৈঠকে পেশ করেন শ্রী এন চন্দ্রবাবু নাইডু। অতিক্ষুদ্র সেচ প্রকল্পে রাজ্যের অগ্রগতির বিষয়টিও তিনি তুলে ধরেন তাঁর বক্তব্যে। আগামী ২০২২ সালের মধ্যে রাজ্যের ২০ লক্ষ হেক্টর জমিতে অতিক্ষুদ্র সেচ প্রকল্প গড়ে তোলা হবে বলে তিনি উল্লেখ করেন। সেচ সম্প্রসারণ সম্পর্কে বিশ্বের বিভিন্ন দেশে অনুষ্ঠিত শ্রেষ্ঠ কৌশলগুলি গ্রহণ করার বিষয়ে মতবিনিময় করা হয় আজকের বৈঠকে। তাছাড়া, জলসেচ সম্পর্কিত বিভিন্ন সমীক্ষা ও গবেষণার বিষয়ও উঠে আসে এদিনের আলোচ্যসূচিতে। অতিক্ষুদ্র সেচ সম্প্রসারণে রাজ্যের উদ্যোগ ও প্রচেষ্টার বিশেষ প্রশংসা করেন প্রধানমন্ত্রী। মহারাষ্ট্র, অন্ধ্রপ্রদেশ ও গুজরাটে অতিক্ষুদ্র সেচ ব্যবস্থা সম্পর্কে যথাযথ সমীক্ষা চালাতে একটি টাস্ক ফোর্স গঠনেরও নির্দেশ দেন তিনি। জলের সাশ্রয়, উৎপাদনশীলতা বৃদ্ধি, সার ও উপকরণ সংগ্রহে ব্যয়সাশ্রয়ী ব্যবস্থা, কীটনাশক এবং শ্রমশক্তির মতো বিষয়গুলি বিবেচনা করারও পরামর্শ দেন তিনি। ইউরিয়া উৎপাদনে নিম কোটিং-এর ব্যবস্থা করার জন্য প্রধানমন্ত্রীর বিশেষ প্রশংসা করেন শ্রী এন চন্দ্রবাবু নাইডু। পুর সংস্থাগুলির কঠিন বর্জ্য থেকে কম্পোস্ট সার উৎপাদনের জন্য টনপ্রতি ১,৫০০ টাকা করে আর্থিক সহায়তাদানের বিষয়ে প্রধানমন্ত্রীর উদ্যোগ ও প্রচেষ্টার সপ্রশংস উল্লেখ করে তিনি বলেন, এই সমস্ত ব্যবস্থার পরিপ্রেক্ষিতে এইদিকে যেমন মাটির গুণমান উন্নত হবে, অন্যদিকে তেমনই অন্য উদ্দেশ্যে ইউরিয়া ব্যবহারের প্রবণতাও নিয়ন্ত্রণ করা যাবে। আবাদ ভূমিতে জল ও কৃষিকর্ম সম্পর্কে তথ্য সংগ্রহের লক্ষ্যে তাঁর রাজ্য কিভাবে প্রযুক্তি অবলম্বন করেছে তাও তিনি বিবৃত করেন এদিনের বৈঠকে। রাজ্য সরকারের এই প্রচেষ্টার বিশেষ প্রশংসা করে প্রধানমন্ত্রী বলেন যে রাজ্য সরকারের সঙ্গে পরামর্শক্রমে নিতি আয়োগের উচিত একটি টাস্ক ফোর্স গঠন করা। শস্য বিমার ক্ষেত্রে প্রযুক্তির ব্যবহার সম্পর্কে পন্থা-পদ্ধতি উদ্ভাবনের দায়িত্ব দেওয়া হবে এই টাস্ক ফোর্সটিকে। পরিস্থিতির মোকাবিলায় কেন্দ্র ও রাজ্য একযোগে কাজ করে যাবে এই সঙ্কল্প গ্রহণের মধ্য দিয়ে শেষ হয় আজকের পর্যালোচনা বৈঠক। /
গোরক্ষপুর, সিন্ধ্রি ও বারাউনি সার কারখানার পুনরুজ্জীবনের লক্ষ্যে ছাড় সংক্রান্ত চুক্তি এবং জমি লিজ চুক্তিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে হিন্দুস্হান উর্বরক অ্যান্ড রসায়ন লিমিটেডকে লিজে জমি দেওয়ার সিদ্ধান্ত অনুমোদিত হয়েছে। এছাড়া, এফসিআইএল-এর গোরক্ষপুর এবং সিন্ধ্রির সার কারখানা পুনরুজ্জীবন এবং এইচএফসিএল-এর বারাউনি সার কারখানা পুনরুজ্জীবনের জন্য ছাড় এবং জমি লিজ সংক্রান্ত চুক্তিটির অনুমোদন দেওয়া হয়েছে। অন্যদিকে একটি আন্তর্মন্ত্রক কমিটিকে এফসিআইএল/এইচএফসিএল ও এইচইউআরএল-এর মধ্যে প্রয়োজনে চুক্তি অনুমোদনের কর্তৃত্ব দেওয়া হয়েছে। এরফলে গোরক্ষপুর, সিন্ধ্রি ও বারাউনির সার কারখানাগুলির পুনরুজ্জীবন সার উৎপাদন ক্ষেত্রে লগ্নি আকর্ষণ করবে। অন্যদিকে, জগদীশপুর-হলদিয়া পাইপলাইনের মাধ্যমে পরিবাহিত গ্যাস এই সার কারখানাগুলিকে বাণিজ্যিকভাবে ব্যবহার করা যাবে। এই উদ্যোগের ফলে দেশের পূর্বাঞ্চলে অর্থনীতি জোরদার হবে এবং এই অঞ্চলে কর্মসংস্হানের সুযোগ সৃষ্টি হবে। এছাড়া, দেশজ ইউরিয়া উৎপাদন বাড়বে ও সার ক্ষেত্রে স্বনির্ভরতা সৃষ্টি হবে। /
পদ্মশ্রী পুরস্কার প্রাপ্ত নন্দ প্রুস্তি-র মৃত্যুতে প্রধানমন্ত্রীর শোকপ্রকাশ

নতুন দিল্লি, ০৭ ডিসেম্বর, ২০২১ প্রধানমন্ত্রী শ্রী নরেন্দ্র মোদী পদ্মশ্রী পুরস্কার প্রাপ্ত নন্দ প্রুস্তি জী’র প্রয়াণে শোকপ্রকাশ করেছেন। এক ট্যুইটে প্রধানমন্ত্রী বলেছেন, “নন্দপ্রুস্তি জী’র মৃত্যু বেদনাদায়ক। ওড়িশায় শিক্ষার আনন্দ ছড়িয়ে দেওয়ার প্রয়াসের কারণে অত্যন্ত সম্মানিত “নন্দ স্যার” পরবর্তী প্রজন্মের জন্য চিরস্মরণীয় হয়ে থাকবেন। তিনি কয়েক সপ্তাহ আগে পদ্ম পুরস্কার অনুষ্ঠানে সকলের নজর কেড়ে ছিলেন। ওম শান্তি।” /
জার্মানির চ্যান্সেলরের সঙ্গে প্রধানমন্ত্রীর বৈঠক সংক্রান্ত প্রেস বিজ্ঞপ্তি

নয়াদিল্লী, ২ মে, ২০২২ প্রধানমন্ত্রী শ্রী নরেন্দ্র মোদী আজ জার্মানির চ্যান্সেলর মিঃ ওলাফ স্কোলজ-এর সঙ্গে দ্বিপাক্ষিক বৈঠক করেছেন। ভারত ও জার্মানির মধ্যে দ্বিবার্ষিক আন্তঃসরকারি পরামর্শের (আইজিসি) ষষ্ঠ রাউন্ডের আগে এই বৈঠক অনুষ্ঠিত হয়। প্রধানমন্ত্রীকে আনুষ্ঠানিকভাবে গার্ড অব অনার দেওয়া হয়। চ্যান্সেলর স্কোলজ শ্রী মোদীকে ফেডারেল চ্যান্সেলারিতে অভ্যর্থনা জানান। এরপর দুই নেতা একাধিক বৈঠক করেন এবং পরে প্রতিনিধি পর্যায়ের আলোচনা হয়। ভারত ও জার্মানির মধ্যে সামগ্রিক কৌশলগত অংশীদারিত্বের পাশাপাশি আঞ্চলিক ও বিশ্ব পর্যায়ে উন্নয়নের আওতায় দ্বিপাক্ষিক সহযোগিতার মূল ক্ষেত্রগুলিকে নিয়ে আলোচনা হয়।
বিশিষ্ট সমাজ সংস্কারক জ্যোতিবা ফুলের পূণ্যতিথিতে শ্রদ্ধা জানালেন প্রধানমন্ত্রী

উনবিংশ শতাব্দীর বিশিষ্ট সমাজ সংস্কারক জ্যোতিবা ফুলের পূণ্যতিথি উপলক্ষে তাঁর উদ্দেশে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “মহাত্মা ফুলের পূণ্যতিথিতে আমি তাঁকে প্রণাম জানাই। তিনি ছিলেন, এক প্রখর ব্যক্তিত্বের অধিকারী। শিক্ষা ও সমাজ সংস্কার সম্পর্কে তাঁর জীবন দর্শন আমার জীবনকেও স্পর্শ করে গেছে”।
হিমাচল প্রদেশের কুলু-তে বাস দুর্ঘটনায় প্রধানমন্ত্রীর শোক প্রকাশ

নয়াদিল্লি, ৪ জুলাই, ২০২২ প্রধানমন্ত্রী শ্রী নরেন্দ্র মোদী হিমাচল প্রদেশের কুলু-তে বাস দুর্ঘটনায় প্রাণহানির খবরে শোক প্রকাশ করেছেন। তিনি নিহতদের পরিবারকে এককালীন ২ লক্ষ টাকা ও আহতদের প্রত্যেকের জন্য ৫০ হাজার টাকা অর্থ সাহায্য ঘোষণা করেছেন। এই অর্থ প্রধানমন্ত্রীর জাতীয় ত্রাণ তহবিল থেকে দেওয়া হবে। প্রধানমন্ত্রীর দপ্তরের এক ট্যুইট বার্তায় বলা হয়েছে – “হিমাচল প্রদেশের কুলু-তে বাস দুর্ঘটনার খবরটি দুঃখজনক। শোকের এই মুহূর্তে স্বজনহারা পরিবারগুলিকে সমবেদনা জানাই এবং আহতদের দ্রুত আরোগ্য কামনা করি। স্থানীয় প্রশাসন ক্ষতিগ্রস্তদের সম্ভাব্য সব ধরনের সহায়তা করছে : প্রধানমন্ত্রী@narendramodi।” অন্য একটি ট্যুইট বার্তায় বলা হয়েছে – “প্রধানমন্ত্রী পিএমএনআরএফ থেকে হিমাচল প্রদেশের মর্মান্তিক বাস দুর্ঘটনায় যাঁরা প্রাণ হারিয়েছেন তাঁদের পরিবারকে এককালীন ২ লক্ষ টাকা সাহায্য দেওয়ার কথা ঘোষণা করেছেন। আহতদের প্রত্যেককে ৫০ হাজার টাকা দেওয়া হবে।”
লেবাননের বেইরুটে বড় একটি বিষ্ফোরণের ঘটনায় প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী লেবাননের বেইরুটে একটি বড় বিষ্ফোরণের ঘটনায় দুঃখ প্রকাশ করেছেন। এক ট্যুইট বার্তায় প্রধানমন্ত্রী বলেছেন, ‘বেইরুট শহরে বড় একটি বিষ্ফোরণের ঘটনায় আমি মর্মাহত। এই ঘটনায় বহু প্রাণ ও জীবনহানী হয়েছে। ক্ষতিগ্রস্ত পরিবারগুলি এবং আহতদের প্রতি আমাদের প্রার্থনা এবং সমবেদনা রইল।’
দ্বৈত কর এড়াতে ভারত ও চিলির মধ্যে চুক্তি এবং প্রোটোকলে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত এবং চিলির মধ্যে দ্বৈত কর এড়ানো সম্পর্কিত চুক্তি এবং প্রোটোকলে অনুমোদন দেওয়া হয়েছে। এর ফলে, দুই দেশের মধ্যে দ্বৈত কর ব্যবস্থা এড়ানো, আর্থিক কারচুপি রোধ এবং আয়কর এড়ানো বন্ধ করা সম্ভব হবে। চুক্তি অনুযায়ী, দুই দেশের মধ্যে কর আরোপের অধিকারে স্বচ্ছতা আসবে। এর ফলে, দুই দেশের ব্যবসায়ী ও বিনিয়োগকারীদের ক্ষেত্রে কর প্রদান নিশ্চিত হবে এবং তাঁরা বিনিয়োগের ব্যাপারে আরও আগ্রহী হয়ে উঠবে। কেন্দ্রীয় মন্ত্রিসভার অনুমোদনের পর এই চুক্তি ও প্রোটোকল চালু করতে প্রয়োজনীয় পদক্ষেপ নেওয়া হবে। মন্ত্রক এই বিষয়টি বাস্তবায়নের বিষয়টি পর্যবেক্ষণ করে রিপোর্ট দেবে।
কয়লা ও খনি শিল্পকে উৎসাহ দেবার নানা পন্থা নিয়ে প্রধানমন্ত্রী এক  বৈঠকে আলোচনা করলেন

কোভিড – ১৯ এর প্রেক্ষিতে অর্থনীতিকে চাঙ্গা করতে প্রধানমন্ত্রী শ্রী নরেন্দ্র মোদী, আজ কয়লা ও খনি শিল্পে আর্থিক সংস্কার নিয়ে একটি বৈঠক করেন। বৈঠকে বিভিন্ন বিষয় নিয়ে বিস্তারিতভাবে আলোচনা হয়। এর মধ্যে রয়েছে, দেশের খনিগুলি থেকে সহজে বিপুল পরিমাণে খনিজ সম্পদ উত্তোলন, বিনিয়োগ আকর্ষণ এবং আধুনিক প্রযুক্তি ব্যবহারের মাধ্যমে এই শিল্পের সংস্কার সাধন করা। পুরো প্রক্রিয়াটি স্বচ্ছ এবং দক্ষতার সঙ্গে করার ওপর গুরুত্ব দেওয়া হয়। এর ফলে এই শিল্পে প্রচুর কর্মসংস্থানের সুযোগ তৈরী হবে। বৈঠকে অতিরিক্ত ব্লকগুলির নিলাম, নিলাম প্রক্রিয়ায় আরো বেশি অংশগ্রহণে উৎসাহ দান, খনিজ সম্পদ বেশি করে উৎপাদন করা ও এগুলি উত্তোলনে ব্যয় হ্রাস করা নিয়ে আলোচনা হয়। এই শিল্পের ব্যবসায় গতি আনতে সুযোগ সুবিধা বৃদ্ধি ও এক জায়গা থেকে অন্য জায়গায় সস্তায় পরিবহণ করার মতো বিষয়গুলি নিয়ে বিস্তারিত আলোচনা হয়েছে। একই সঙ্গে কার্বন নিঃসরণের পরিমাণ কমিয়ে পরিবেশ বান্ধব স্থিতিশীল উন্নয়নের উপরও জোর দেওয়া হয়েছে। বৈঠকে নিলাম প্রক্রিয়ার সংস্কার, দক্ষ প্রতিষ্ঠান, খনিজ সম্পদ উত্তোলনে বেসরকারী সংস্থাগুলিকে যুক্ত করা, রাষ্ট্রায়ত্ত্ব সংস্থাগুলিকে আরো প্রতিযোগিতামূলক করে তোলা এবং খনিজ উন্নয়ন তহবিলের মাধ্যমে বিভিন্ন সম্প্রদায়ের মধ্যে উন্নয়নমূলক কাজকর্ম চালানোর বিষয়গুলিও স্থান পেয়েছে। দেশের বিভিন্ন স্থানে খনিজ সম্পদ পরিবহণের ক্ষেত্রে পরিকাঠামোর উন্নয়ন এবং সমুদ্র পথ ব্যবহারের বিষয় নিয়েও বৈঠকে আলোচনা হয়। কয়লা খনি থেকে কয়লা উত্তোলন করে রেলের ওয়াগনে তা বোঝাই করার প্রক্রিয়াটি আরো দক্ষ এবং পরিবেশবান্ধব করে তোলা, কয়লার তরলীকরণ এবং তার থেকে গ্যাস বের করা, কয়লা খনি অঞ্চলের মিথেন উত্তোলন করা নিয়েও বৈঠকে আলোচনা হয়। প্রধানমন্ত্রী, খনি শিল্পের মাধ্যমে কর্মসংস্থানের সুযোগ বৃদ্ধির বিষয়টি পর্যালোচনা করেন। খনিজ সম্পদে দেশকে স্বনির্ভর করে তোলার ওপর তিনি বিশেষ জোর দেন। শ্রী মোদী বলেন, আন্তর্জাতিক মান অনুসারে খনিজ শিল্পে মানোন্নয়নের প্রয়োজন। এরজন্য তিনি যথাযথ পরিকল্পনা তৈরির পরামর্শ দেন। খনি শিল্পে আধুনিক প্রযুক্তির ব্যবহার, খনিজ পদার্থ উত্তোলনের আবেদন করার পর ছাড়পত্র পাওয়ার সময়সীমা হ্রাস নিশ্চিত করতে তিনি সকলে নির্দেশ দিয়েছেন। পাশাপাশি অর্থনীতিকে চাঙ্গা করতে রাজ্যগুলির সঙ্গে অংশীদারিত্বের মাধ্যমে এই শিল্পে বেসরকারী বিনিয়োগে আকৃষ্ট করার ওপর জোর দেওয়া হয়। তিনি তাপবিদ্যুৎ কেন্দ্রের জন্য কয়লা আমদানীর পরিমাণ হ্রাস করার ওপর জোর দেন। চলতি বছরে দেশে বিপুল পরিমাণ কয়লার সন্ধান পাওয়ায় প্রধানমন্ত্রী এই বিষয়ে আরো গুরুত্ব আরোপ করেছেন।
আন্তর্জাতিক নার্সেস দিবসে নার্সদের প্রতি কৃতজ্ঞতা প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী আন্তর্জাতিক নার্সেস দিবস উপলক্ষে নার্সদের প্রতি কৃতজ্ঞতা প্রকাশ করেছেন। এক ট্যুইট বার্তায় প্রধানমন্ত্রী বলেছেন “ আন্তর্জাতিক নার্স দিবস হল ,আমাদের পৃথিবীকে সুস্থ রাখতে দিন রাত কাজ করে চলা নার্সদের প্রতি কৃতজ্ঞতা জানানোর একটি বিশেষ দিন। বর্তমানে তারা কোভিড-১৯ কে পরাস্ত করার লক্ষ্যে অসামান্য কাজ করে চলেছেন। আমরা নার্স এবং তাদের পরিবারের প্রতি চির কৃতজ্ঞ। ফ্লোরেন্স নাইটিঙ্গেল দ্বারা অনুপ্রাণিত হয়ে, আমাদের কঠোর পরিশ্রমী নার্সিং কর্মীরা অত্যন্ত সহানুভূতির সঙ্গে অবতীর্ণ হয়েছেন। আজ, আমরা নার্সদের কল্যাণে কাজ করার বিষয়ে আমাদের প্রতিশ্রুতি পুনরায় স্মরণ করছি এবং সেবাকর্মীদের যাতে কোনও অভাব না হয় সেজন্য এই ক্ষেত্রে আরও সুযোগ তৈরির বিষয়টি গুরুত্বসহকারে বিবেচনা করছি। ”
চণ্ডীগড়ে আইআইএসডব্ল্যুসি-র ১৩১১১.৫৫ বর্গমিটার জমি হরিয়ানা নগরোন্নয়ন কর্তৃপক্ষকে হস্তান্তরের প্রস্তাবে সায় কেন্দ্রীয় মন্ত্রিসভার

চণ্ডীগড়ের ভারতীয় জল ও মৃত্তিকা সংরক্ষণ সংস্থার (আইআইএসডব্ল্যুসি) গবেষণা কেন্দ্রটির ১৩১১১.৫৫ বর্গ মিটার জমি হরিয়ানার নগরোন্নয়ন কর্তৃপক্ষকে (এইচইউডিএ) হস্তান্তরের প্রস্তাবে বুধবার সম্মতি মিলল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠকটি। জমি হস্তান্তরের পর সেখানে পঞ্চকুলার মনসা দেবী কমপ্লেক্সে(এমডিসি) ৬০ মিটার দীর্ঘ সড়ক নির্মাণ করা হবে। জমি হস্তান্তরের মাধ্যমে এই সড়ক নির্মাণের ফলে সংশ্লিষ্ট অঞ্চলের বিকাশ ও উন্নয়নের পাশাপাশি আঞ্চলিক ক্ষেত্রে কর্মসংস্থানের বিশেষ সুযোগও সৃষ্টি হবে। দেশের সার্বিক উন্নয়নে পরিকাঠামো প্রসারের বিষয়টিকে উৎসাহদানের একটি অঙ্গ হিসেবে এই জমি হস্তান্তরের সিদ্ধান্ত নেওয়া হয় কেন্দ্রীয় মন্ত্রিসভার বৈঠকে।
উত্তরাখন্ডের মুখ্যমন্ত্রী হিসেবে শপথ নেওয়ায়  শ্রী তিরথ সিং রাওয়াতকে প্রধানমন্ত্রীর অভিনন্দন

নয়াদিল্লী, ১০ মার্চ, ২০২১ প্রধানমন্ত্রী শ্রী নরেন্দ্র মোদী উত্তরাখন্ডের মুখ্যমন্ত্রী হিসেবে শপথ গ্রহণ করায় শ্রী তিরথ সিং রাওয়াতকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, ‘শ্রী@-কে উত্তরাখন্ডের মুখ্যমন্ত্রী হিসেবে শপথ গ্রহণ করার জন্য অভিনন্দন জানাই। প্রশাসনিক ও সংগঠনের বিষয়ে তাঁর যথেষ্ট অভিজ্ঞতা রয়েছে। তাঁর নেতৃত্বে রাজ্যের উন্নয়ন নতুন উচ্চতায় পৌঁছবে বলে আমি নিশ্চিত।’
ত্রিপুরার প্রতিষ্ঠা দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আজ ত্রিপুরার প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ত্রিপুরার দৃষ্টান্তমূলক ঐতিহ্য এবং জাতীয় উন্নয়নে অবদানের জন্য আমরা গর্ববোধ করি। পরিশ্রমী স্বভাবের জন্য এখানকার মানুষ পরিচিত। আমি এই রাজ্যের মানুষদের নিরন্তর সমৃদ্ধি এবং সুস্থতা কামনা করছি।” /
জাতীয় অফশোর বায়ুশক্তি নীতির অনুমোদন

কেন্দ্রীয় মন্ত্রিসভা জাতীয় অফশোর বায়ুশক্তি নীতি অনুমোদন করেছে। এর ফলে, নতুন ও পুনর্নবীকরণযোগ্য শক্তি মন্ত্রককে দেশের অভ্যন্তরে ‘এক্সক্লুসিভ ইকনোমিক জোন’ (ই.ই.জেড) – এর মধ্যে অফশোর এলাকাগুলিকে ব্যবহারের জন্য প্রধান মন্ত্রক হিসেবে কাজ করার স্বীকৃতি দেওয়া হয়েছে। এই সঙ্গেই দেশে অফশোর বায়ুশক্তির বিকাশে প্রধান সংস্থা হিসেবে কাজ করার জন্য জাতীয় বায়ুশক্তি প্রতিষ্ঠান (এন.আই.ডব্লিউ.ই.)-কে স্বীকৃতি দেওয়া হয়েছে। এই প্রতিষ্ঠান অফশোর বায়ুশক্তি ব্লকগুলি বিভিন্ন সংস্থার মধ্যে বন্টন করতে, সংশ্লিষ্ট অন্যান্য মন্ত্রক ও সংস্থার সঙ্গে সমন্বয় ও অন্যান্য ভূমিকা পালনেও নিয়োজিত থাকতে পারবে। প্রধানমন্ত্রীর পৌরোহিত্যে কেন্দ্রীয় মন্ত্রিসভার বৈঠকে এই সিদ্ধান্ত গ্রহণের ফলে অফশোর বায়ুশক্তি প্রকল্প গড়ে তোলা, সমুদ্র অভ্যন্তরে এবং – অথবা দেশের মধ্যে বা সন্নিকটে ২০০ নটিক্যাল মাইল দূরত্ব পর্যন্ত (দেশের ই.ই.জেড.) অংশে এই সংক্রান্ত গবেষণা ও বিকাশের কাজ হাতে নেওয়া প্রভৃতির পথ সুগম হল। প্রাথমিকভাবে যে মূল্যায়ন করা হয়েছে সেই অনুযায়ী, ভারতের ৭ হাজার ৬০০ কিলোমিটার দীর্ঘ উপকূল রেখা অঞ্চলে অফশোর বায়ুশক্তি বিকাশের প্রভূত সম্ভাবনার ইঙ্গিত করা হয়েছে। জাতীয় অফশোর বায়ুশক্তি নীতি গ্রহণের দ্বারা সরকার অনশোর বা উপকূলবর্তী বায়ুশক্তি বিকাশের ক্ষেত্রে অর্জিত সাফল্য অফশোর বায়ুশক্তি উন্নয়নের ক্ষেত্রেও অর্জনের প্রচেষ্টা করতে চায়। এই নীতি আন্তর্জাতিক ও দেশীয় সব বিনিয়োগকারী ও সুবিধাপ্রাপকদের সমান সুযোগ করে দেবে। এছাড়া, সম্পূর্ণ প্রক্রিয়াটি জাতীয় বায়ুশক্তি প্রতিষ্ঠানের উদ্যোগে স্বচ্ছভাবে পরিচালিত হবে। পশ্চাতপট : সারা বিশ্বে বায়ুশক্তিকে সবচেয়ে উন্নত ব্যয়সাশ্রয়ী পুনর্নবীকরণযোগ্য শক্তি প্রযুক্তিগুলির অন্যতম বলে ক্রমবর্ধমান বিদ্যুত চাহিদা ধারাবাহিকভাবে মেটানোয় সক্ষম বলে মেনে নেওয়া হয়েছে। ইতিমধ্যেই উপকূলবর্তী বায়ুশক্তি প্রযুক্তিগুলি এমন একটা পর্যায়ে পৌঁছে গেছে, যেখানে বিরাট আকারে নিযুক্তির প্রয়োজন আর সেজন্যই ভারত অফশোর বায়ুশক্তিকে সদ্ব্যবহারের প্রচেষ্টা শুরু করেছে।
চিনের জিয়ামেন-এ ব্রিক্‌স শীর্ষ সম্মেলন-২০১৭  :  ব্রিক্‌স নেতৃবৃন্দের উপস্থিতিতে স্বাক্ষরিত নথিপত্রের একটি তালিকা (৪সেপ্টেম্বর, ২০১৭)

1. অর্থনৈতিক তথা বাণিজ্যিক সহযোগিতাপ্রসারের লক্ষ্যে ব্রিক্‌স কার্যসূচি 2. উদ্ভাবন ক্ষেত্রে সহযোগিতা প্রসারের লক্ষ্যে ব্রিক্‌স কার্যসূচি(২০১৭-২০২০) 3. সদস্য রাষ্ট্রগুলির মধ্যে কাস্টমস সম্পর্কিত বিষয়ে সহযোগিতা প্রসারেরলক্ষ্যে এক কৌশলগত কাঠামোর খসড়া 4. ব্রিক্‌স বাণিজ্য পরিষদ এবং নিউ ডেভেলপমেন্ট ব্যাঙ্কের মধ্যে কৌশলগতসহযোগিতা প্রসারের লক্ষ্যে সমঝোতাপত্র। ept,2017
প্রধানমন্ত্রী সঙ্গে সাক্ষাৎ করলেন বাংলাদেশের বিদেশমন্ত্রী

বাংলাদেশের বিদেশমন্ত্রী ডঃ এ কে আব্দুল মোমেন আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ডঃ আব্দুল মোমেন বাংলাদেশের বিদেশমন্ত্রীর দায়িত্বভার গ্রহণ করায় প্রধানমন্ত্রী তাঁকে অভিনন্দন জানান। একইসঙ্গে ডঃ মোমেন ভারতকে তাঁর প্রথম বিদেশ সফরের গন্তব্য হিসেবে বেছে নেওয়ায় প্রধানমন্ত্রী তাঁর কৃতজ্ঞতা প্রকাশ করেন। দুজনের মধ্যে আলাপচারিতায় দ্বিপাক্ষিক সম্পর্কে সাম্প্রতিক উন্নয়ন সম্পর্কে ডঃ মোমেন প্রধানমন্ত্রীকে অবগত করেন। শ্রী মোদী বলেন, বিগত কিছু বছরে ভারত-বাংলাদেশ সম্পর্কে যথেষ্ঠ উন্নতি ঘটেছে। বাংলাদেশের প্রধানমন্ত্রী হিসেবে শেখ হাসিনা পুনরায় নির্বাচিত হওয়ায় তাঁর সঙ্গে দ্বিপাক্ষিক সম্পর্ক অনেকটা এগিয়ে গিয়েছে। এই প্রেক্ষিতে প্রধানমন্ত্রী বাংলাদেশের সঙ্গে একযোগে কাজ করারও আশ্বাস দেন ডঃ মোমেনকে। /
নৌবাহিনী দিবসউপলক্ষে শুভেচ্ছা ও অভিনন্দন প্রধানমন্ত্রীর

নৌবাহিনী দিবস উপলক্ষে শুভেচ্ছা জানালেন প্রধানমন্ত্রী শ্রীনরেন্দ্র মোদী। রবিবার এক বার্তায় তিনি বলেছেন ‘ নৌবাহিনীর সমস্তকর্মী এবং তাঁদের পরিবার-পরিজনকে নৌবাহিনী দিবস উপলক্ষে অভিনন্দন জানাই। নৌবাহিনীরগুরুত্বপূর্ণ ভূমিকা আমরা স্মরণ করি এবং বাহিনীর কর্মীদের সাহসিকতাকে অভিবাদনজানাই। ‘ /
চিনির মূল্য নিয়ন্ত্রণে রাজ্যগুলিকে ব্যবস্থা গ্রহণের অনুমতি দিল কেন্দ্রীয় মন্ত্রিসভা

চিনির মূল্যবৃদ্ধি নিয়ন্ত্রণে চিনি ব্যবসায়ীদের মজুতের সীমা স্থির করে দেওয়ার জন্য রাজ্যগুলিকে অনুমতিদানের সিদ্ধান্ত নিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে এই সিদ্ধান্ত গৃহীত হয়। সাম্প্রতিককালে চিনির মূল্যবৃদ্ধির প্রবণতা লক্ষ্য করে সরকার এই বিশেষ পদক্ষেপ গ্রহণ করেছে। দেশের চিনিকলগুলিতে পর্যাপ্ত পরিমাণ চিনি মজুত থাকা সত্ত্বেও তার পাইকারি ও খুচরো মূল্য বাড়তে থাকার বিষয়টির ওপর বিশেষ নজর রাখা হয় সরকারের পক্ষ থেকে। কেন্দ্রীয় মন্ত্রিসভার এই সিদ্ধান্তের ফলে চিনির মূল্য নিয়ন্ত্রণে কার্যকর পদক্ষেপ গ্রহণ করতে পারবে বিভিন্ন রাজ্য ও কেন্দ্রীয় সংস্থা। চিনি ব্যবসায়ীদের ক্ষেত্রে চিনি মজুতের ঊর্ধ্বসীমা বেঁধে দেওয়া, চিনির যোগান নিয়ন্ত্রণ, বন্টন ইত্যাদির কাজ রাজ্যগুলির পক্ষে এখন থেকে সহজতর হয়ে উঠবে।
কেন্দ্রীয় মন্ত্রিসভা অনিয়ন্ত্রিত সঞ্চয় প্রকল্প নিষিদ্ধকরণ বিল, ২০১৮ সংক্রান্ত সংশোধনী প্রস্তাব অনুমোদন করেছে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে অনিয়ন্ত্রিত সঞ্চয় প্রকল্প বন্ধে এ সংক্রান্ত ২০১৮ সালের বিলে সংশোধনের প্রস্তাব অনুমোদন করা হয়েছে। অর্থ মন্ত্রকের স্থায়ী কমিটির সুপারিশ মেনে এই সিদ্ধান্ত নেওয়া হয়েছে। ২০১৮-র ১৮ই জুলাই অনিয়ন্ত্রিত সঞ্চয় প্রকল্প নিষিদ্ধকরণ বিল, ২০১৮ পেশ করা হয়েছিল। পরে, বিলটিকে অর্থ মন্ত্রকের স্থায়ী কমিটিতে বিবেচনার জন্য পাঠানো হয়। এ বছরের তেসরা জানুয়ারি কমিটি এ বিষয়ে তাদের রিপোর্ট দিয়েছে। বিলটিতে প্রস্তাবিত সংশোধনীগুলির ফলে দেশে বেআইনি চিটফান্ডের সমস্যা মোকাবিলায় আইনটি আরও কঠোর হবে। এর ফলে, দেশে দরিদ্র মানুষের কষ্টার্জিত অর্থ নয়ছয় প্রতিরোধ করা সম্ভব হবে। বিলটিতে, অনিয়ন্ত্রিত সঞ্চয় প্রকল্পকে তুলে ধরা, কাজ চালানো এবং এ বিষয়ে বিজ্ঞাপন প্রচার নিষিদ্ধ করার সংস্থান আছে। এছাড়া, কোনভাবেই এই ধরণের চিটফান্ড প্রকল্পে অর্থ সংগ্রহ করা যাবে না। সংশোধনীগুলির নীতি হচ্ছে, অনিয়ন্ত্রিত সঞ্চয় প্রকল্পে অর্থ সংগ্রহ সম্পূর্ণভাবে নিষিদ্ধ করা হবে। বর্তমানে প্রচলিত ব্যবস্থায় বেআইনি লগ্নি প্রকল্পে অর্থ সংগ্রহের পর আইনগত ব্যবস্থার সংস্থান রয়েছে। বিলটিতে এই ধরণের অনিয়ন্ত্রিত সঞ্চয় প্রকল্প চালানো, নিয়ন্ত্রিত সঞ্চয় প্রকল্পে প্রতারণামূলক খেলাপি এবং চিটফান্ড প্রকল্পে অর্থ লগ্নির জন্য মানুষকে প্রলোভিত করার কাজকে অপরাধ হিসাবে গণ্য করার কথা বলা হয়েছে। বিলটিতে অপরাধীদের জন্য কঠোর শাস্তি ও বিরাট পরিমাণ অর্থ জরিমানার সংস্থান রয়েছে। এছাড়াও, বিলটিতে বেআইনিভাবে চিটফান্ডের জন্য সংগৃহীত অর্থ ফেরৎ দেওয়ার পর্যাপ্ত ব্যবস্থা রাখা হয়েছে। এতে চিটফান্ডের সংগঠক বা মালিকের সম্পত্তি বাজেয়াপ্ত করে সঞ্চয়কারী বা গ্রাহকের টাকা ফেরতের সংস্থান রাখা হয়েছে। এই ধরণের সম্পত্তি বাজেয়াপ্ত করা এবং তা বিক্রি করে গ্রাহকদের ফেরৎ দেওয়ার জন্য নির্দিষ্ট সময়সীমা থাকবে। সারা দেশে সমস্ত ধরণের অর্থ সঞ্চয় সংগ্রহের তথ্য একটি অনলাইন কেন্দ্রীয় তথ্যভাণ্ডের তৈরি করে সেখানে রাখা হবে। বিলটিতে ‘সঞ্চয় সংগ্রাহক’ এবং ‘সঞ্চয়’-এর সার্বিক সংজ্ঞা দেওয়া হয়েছে। আইন দ্বারা অনুমোদিত বিশেষ কয়েকটি ক্ষেত্র বাদে কোন ব্যক্তি বা সংস্থান সঞ্চয় প্রকল্পের জন্য অর্থ সংগ্রহ বা অর্থ সংগ্রহের জন্য উৎসাহদান করলেই তাকে ‘সংগ্রাহক’ হিসাবে ধরা হবে। বিলটিকে কার্যকর করার প্রাথমিক দায়িত্ব রাজ্য সরকারগুলির হাতে থাকবে। সাম্প্রতিক সময়ে সারা দেশ জুড়ে বেআইনি চিটফান্ড সমস্যা মোকাবিলার জন্যই এই পদক্ষেপ নেওয়া হয়েছে।
প্রধানমন্ত্রী সব রাজ্য ও কেন্দ্রশাসিত অঞ্চলের শ্রম মন্ত্রীদের জাতীয় শ্রম সম্মেলনে ভাষণ দিয়েছেন

নয়াদিল্লি, ২৫ অগাস্ট, ২০২২ প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সব রাজ্য ও কেন্দ্রশাসিত অঞ্চলের শ্রম মন্ত্রীদের জাতীয় সম্মেলনে ভাষণ দেন। কেন্দ্রীয় মন্ত্রী শ্রী ভূপেন্দ্র যাদব এবং শ্রী রামেশ্বর তেলি ও বিভিন্ন রাজ্যের শ্রম মন্ত্রীরা অনুষ্ঠানে উপস্থিত ছিলেন। প্রধানমন্ত্রী ভগবান তিরুপতি বালাজীকে প্রণাম জানিয়ে তাঁর বক্তব্য শুরু করেন। প্রধানমন্ত্রী বলেন, অমৃত কালে উন্নত দেশ গড়ে তুলতে ভারতের আশা-আকাঙ্খা পূরণে শ্রমিকদের ভূমিকা গুরুত্বপূর্ণ। সেজন্য দেশে সংগঠিত ও অসংগঠিত ক্ষেত্রে কোটি কোটি শ্রমিকদের উন্নয়নের লক্ষ্যে কাজ চলছে। প্রধানমন্ত্রী শ্রমিকদের নিরাপত্তা দিতে প্রধানমন্ত্রী শ্রমযোগী মানধন যোজনা, প্রধানমন্ত্রী সুরক্ষা বীমা যোজনা এবং প্রধানমন্ত্রী জীবন জ্যোতি বীমা যোজনার মতো বিভিন্ন প্রকল্পগুলির কথা উল্লেখ করেন। তিনি বলেন, অতিমারী পরিস্থিতিতে আপৎকালীন ঋণ সহায়তা প্রকল্প দেড় কোটিরও বেশি চাকরি বাঁচাতে সক্ষম হয়েছে। প্রয়োজনের সময় দেশ যখন শ্রমিকদের সাহায্য করছে, একইভাবে শ্রমিকরাও অতিমারী পরিস্থিতি থেকে উত্তরণের জন্য পূর্ণ ক্ষমতায় কাজ করছেন। ভারত আরও একবার বিশ্বের দ্রুত উন্নয়নশীল দেশগুলির অন্যতম হয়ে উঠছে। এর কৃতিত্ব শ্রমিকদের। প্রধানমন্ত্রী শ্রমিকদের সামাজিক নিরাপত্তা দিতে আনা অন্যতম প্রধান উদ্যোগ ই-শ্রম পোর্টালের কথা উল্লেখ করেন। মাত্র এক বছরে ৪০০টিরও বেশি ক্ষেত্রে ২৮ কোটিরও বেশি শ্রমিক নিজেদের নাম নথিভুক্ত করেছেন। তিনি রাজ্যস্তরে এ ধরনের পোর্টাল চালু করতে মন্ত্রীদের কাছে অনুরোধ জানান। প্রধানমন্ত্রী বলেন, সরকার গত আট বছরে দেশ থেকে দাসত্বের মানসিকতাসম্পন্ন আইনগুলি বিলোপ করতে উদ্যোগ নিয়েছে। এই লক্ষ্যে ২৯টি শ্রম আইনকে ৪টি সরল শ্রম কোড-এ পরিবর্তন করা হয়েছে। প্রধানমন্ত্রী বলেন, সময়ের সঙ্গে সঙ্গে আমাদেরও পরিবর্তন করতে হবে। দ্রুত সিদ্ধান্ত গ্রহণ ও এর রূপায়ণের মাধ্যমে চতুর্থ শিল্প বিপ্লবের পূর্ণ সদ্ব্যবহার করতে জোর দেন তিনি। প্রধানমন্ত্রী ২০৪৭ সালে অমৃত কালের জন্য দেশের শ্রম মন্ত্রক যে দিশা-নির্দেশ তৈরি করছে, সে বিষয়ে আলোকপাত করেন। তিনি বলেন, মহিলাদের অংশীদারিত্ব বাড়াতে কাজের জায়গায় যথাযথ পরিবেশ এবং বাড়ি থেকে কাজ করার সুবিধার দিকে বিশেষ নজর দিতে হবে। নারী শক্তি যথাযথ ব্যবহারের মাধ্যমে ভারত দ্রুত লক্ষ্য পূরণ করতে পারবে। দেশে নতুন নতুন ক্ষেত্রে মহিলাদের জন্য কি করা যায়, সেই লক্ষ্যে কাজ করার উপরও জোর দেন তিনি। প্রধানমন্ত্রী বলেন, একুশ শতকে ভারতের সাফল্য নির্ভর করছে সুযোগের সদ্ব্যবহার কতটা করা হচ্ছে, তার ওপর। দক্ষ কর্মী বাহিনী গঠনের মধ্য দিয়ে আমরা এর সুযোগ নিতে পারি। শ্রী মোদী বলেন, সরকার বর্তমানে বিশ্বের বিভিন্ন দেশের সঙ্গে অংশীদারিত্ব চুক্তি করছে। আমাদের একে-অপরের থেকে শিখতে হবে বলেও মন্তব্য করেন তিনি। প্রধানমন্ত্রী সকলকে সচেতন করে বলেন, নির্মাণ কর্মীরাও কর্মী বাহিনীর অবিচ্ছেদ্য অংশ। তিনি সকলকে যথাযথভাবে সেস ব্যবহারের পরামর্শ দেন। শ্রী মোদী বলেন, এখনও পর্যন্ত রাজ্যগুলি ৩৮ হাজার কোটি টাকা সেস ব্যবহার করেনি বলে তিনি জানতে পারেছেন। এগুলি দ্রুত ব্যবহারের উপর গুরুত্ব দেন। এছাড়াও, আয়ুষ্মান ভারত প্রকল্প এবং ইএসআইসি-র যথাযথ রূপায়ণেও জোর দেন তিনি। প্রধানমন্ত্রী তাঁর বক্তব্যের শেষে সকলকে আশ্বস্ত করে বলেন, দেশবাসীর যৌথ প্রয়াস দেশের যথার্থ ক্ষমতা প্রকাশের গুরুত্বপূর্ণ ভূমিকা পালন করবে। প্রেক্ষাপট কেন্দ্রীয় শ্রম ও কর্মসংস্থান মন্ত্রক অন্ধ্রপ্রদেশের তিরুপতিতে ২৫ ও ২৬ অগাস্ট দু’দিনের সম্মেলনের আয়োজন করে। শ্রমিকদের উন্নয়নে নীতি-নির্ধারণ ও তাঁদের জন্য আনা প্রকল্পগুলির কার্যকর রূপায়ণের ক্ষেত্রে এই সম্মেলন বিশেষ ভূমিকা পালন করবে।
কাদরী গোপালনাথের প্রয়াণে প্রধানমন্ত্রী শোকাহত

বিখ্যাত কর্ণাটকী সঙ্গীতজ্ঞ শ্রী কাদরী গোপালনাথের প্রয়াণে প্রধানমন্ত্রী শ্রী নরেন্দ্র মোদী গভীর শোক ব্যক্ত করেছেন। এক শোকবার্তায় প্রধানমন্ত্রী বলেন, “ কাদরী গোপালনাথের শিল্পকর্ম ছিল অনবদ্য। ব্যতিক্রমী অধ্যাবসায়ের মাধ্যমে প্রতিভাবান এই শিল্পী কর্ণাটকী সঙ্গীতকে সমৃদ্ধ করেছেন। তাঁর শিল্পকর্ম বিশ্বজুড়ে জনপ্রিয়। তাঁর প্রয়াণে আমি শোক প্রকাশ করছি। তাঁর পরিবার এবং গুনমুগ্ধ ভক্তদের প্রতি আমার সমবেদনা রইল। “
প্রধানমন্ত্রী নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন

নাইট্রোজেন উৎপাদনকারী প্ল্যান্টগুলিকে অক্সিজেন উৎপাদনকারী প্ল্যান্টে পরিবর্তন ঘটানো হবে ১৪টি শিল্প সংস্থাকে চিহ্নিত করে পরিবর্তন ঘটানো হচ্ছে, আরো প্ল্যান্ট শনাক্ত করা হবে আরো ৩৭টি নাইট্রোজেন প্ল্যান্টকে পরিবর্তনের জন্য চিহ্নিত করা হয়েছে এই পদক্ষেপ গ্রহণ করার ফলে অক্সিজেনের সরবরাহ বৃদ্ধি পাবে প্রধানমন্ত্রী শ্রী নরেন্দ্র মোদী আজ এক উচ্চপর্যায়ের বৈঠকে নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন। কোভিড-১৯ মহামারীর ফলে উদ্ভুত পরিস্থিতিতে চিকিৎসার জন্য ব্যবহৃত অক্সিজেনের চাহিদা বিবেচনা করে কেন্দ্র নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করে চাহিদা পূরণে বিষয়টি কতটা ফলপ্রসূ হবে সেই দিকগুলি বিবেচনা করছে। বিভিন্ন শিল্প সংস্থায় যেসব নাইট্রোজেন প্ল্যান্ট রয়েছে তাদের মধ্যে কিছু প্ল্যান্টে নাইট্রোজেনের বদলে অক্সিজেন উৎপাদনের সম্ভাবনা খতিয়ে দেখা হয়েছে এবং এই ধরণের প্ল্যান্টগুলিকে চিহ্নিত করা হয়েছে। বর্তমান প্রেসার সুইং অ্যাবজরর্বশন (পিএসএ) নাইট্রোজেন প্ল্যান্টগুলিকে অক্সিজেন উৎপাদনের জন্য প্রয়োজনীয় পরিবর্তন করার বিষয় নিয়ে বৈঠকে আলোচনা হয়েছে। নাইট্রোজেন প্ল্যান্টগুলিতে কার্বন আণবিক চালুনি ব্যবহার করা হয়। অন্যদিকে অক্সিজেন উৎপাদনে জিওলাইট আণবিক চালুনির প্রয়োজন হয়। আর তাই অক্সিজেন অ্যানালাইজার, কন্ট্রোল প্যানেল সিস্টেম, ফ্লো ভাল্ভ সহ কার্বন আণবিক চালুনির পরিবর্তে জিওলাইট আণবিক চালুনি বসিয়ে বর্তমানে নাইট্রোজেন উৎপাদনকারী প্ল্যান্টগুলি থেকে অক্সিজেন উৎপন্ন করা সম্ভব। শিল্প সংস্থাগুলির সঙ্গে আলোচনার পর এ পর্যন্ত ১৪টি সংস্থাকে চিহ্নিত করা হয়েছে, যেখানে প্রয়োজনীয় পরিবর্তন ঘটানো হচ্ছে। এ ছাড়াও শিল্প সংগঠনগুলির সহায়তায় ৩৭টি নাইট্রোজেন প্ল্যান্টকে চিহ্নিত করা হয়েছে। অক্সিজেন উৎপাদনের জন্য একটি নাইট্রোজেন প্ল্যান্টে প্রয়োজনীয় পরিবর্তন ঘটিয়ে সেটিকে নিকটবর্তী হাসপাতালের কাছে নিয়ে যাওয়া যেতে পারে, আর সেটি সম্ভব না হলে যেখানে প্ল্যান্টটি রয়েছে সেখান থেকেই অক্সিজেন উৎপাদন করতে হবে। এরপর উৎপাদিত অক্সিজেন বিশেষ বাহনে অথবা সিলিন্ডারে করে হাসপাতালে নিয়ে যেতে হবে। এই বৈঠকে প্রধানমন্ত্রীর প্রধান সচিব, ক্যাবিনেট সচিব, কেন্দ্রীয় স্বরাষ্ট্র সচিব, সড়ক পরিবহণ ও মহাসড়ক সচিব এবং উচ্চপদস্থ আধিকারিকরা উপস্থিত ছিলেন।